cyanic-selkie/wikianc huggingface dataset:
แคนนิเบิลคอปส์
แคนนิเบิลคอปส์ ได้ออกอัลบั้มมาแล้ว 13 อัลบั้ม 2 บ๊อกซ์เซ็ต 4 วีดิโออัลบั้ม และอัลบั้มคอนเสิร์ตสด 1 อัลบั้ม วงได้รับคำวิจารณ์เชิงลบมากมาย มีการออกสื่อผ่านทางโทรทัศน์หรือทางวิทยุน้อยมาก นอกจากนี้ยังถูกแบนจากหลายประเทศ เช่น ออสเตรเลีย เยอรมนี รวมถึงรัสเซีย จากภาพลักษณ์ของเนื้อหาเพลงและการทำหน้าปกอัลบั้มที่รุนแรง โหดเหี้ยม แต่ถึงอย่างไรก็ดีในปี 2015 แคนนิเบิล คอร์พซ์ก็ถือเป็นวงเดทเมทัลที่สามารถขายอัลบั้ลทั่วโลกได้มากที่สุดตลอดกาล ด้วยยอดจำหน่ายกว่า 2 ล้านก๊อปปี้
แม่น้ำมอแซล
แม่น้ำมอแซล (la Moselle, ; Mosel; Musel) เป็นแม่น้ำที่ไหลผ่านประเทศฝรั่งเศส ลักเซมเบิร์ก และเยอรมนี เป็นแควแม่น้ำฝั่งซ้ายของแม่น้ำไรน์โดยบรรจบกันที่เมืองโคเบล็นทซ์
แม่น้ำมอแซล "หักมุมและเลี้ยวระหว่างเมืองเทรียร์กับโคเบล็นทซ์ ไปท่ามกลางหนึ่งในหุบเขาแม่น้ำที่สวยที่สุดของเยอรมนี" ไหลผ่านภูมิภาคที่มีอิทธิพลต่อมนุษยชาติที่พัฒนาขึ้นครั้งแรกโดยชาวโรมัน ปัจจุบันแนวข้างเขาที่ปกคลุมไปด้วยไร่องุ่น "ที่มีการปลูกองุ่นรีสลิงที่ดีที่สุด" และมีซากปราสาทปรากฎอยู่บนยอดเขาเหนือหมู่บ้านทำไวน์และมีเมืองตั้งอยู่บนเส้นริมฝั่งแม่น้ำ
สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร
สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ทรงเล็งเห็นความสำคัญกับการศึกษาของสตรีไทย เช่น ทรงรับเป็นองค์อุปถัมภ์ของโรงเรียนราชินี การก่อสร้างโรงเรียนราชินีบน และทรงจัดตั้งโรงเรียนฝึกหัดครูเพชรบุรีวิทยาลงกรณ์ (ต่อมาคือ มหาวิทยาลัยราชภัฏวไลยอลงกรณ์) เป็นต้น
พระองค์ทรงพระประชวรด้วยโรคพระวักกะพิการเรื้อรัง เคยเสด็จไปทรงรับการผ่าตัดที่ต่างประเทศถึง 2 ครั้ง จนเมื่อวันที่ 14 กุมภาพันธ์ พ.ศ. 2481 มีพระอาการหนักอย่างน่าวิตก พระอาการประชวรได้ทรุดลงตามลำดับ และสิ้นพระชนม์เมื่อเวลา 23.15 นาฬิกา ของวันที่ 15 กุมภาพันธ์ พ.ศ. 2481 (แบบสากลคือ พ.ศ. 2482) สิริพระชนมายุ 54 พรรษา
พระชนม์ชีพตอนต้น
สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร เป็นพระราชธิดาลำดับที่ 48 ในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีสวรินทิราบรมราชเทวี พระพันวัสสาอัยยิกาเจ้า เมื่อวันที่ 16 เมษายน พ.ศ. 2427 ณ พระตำหนักสมเด็จพระนางเจ้าสว่างวัฒนา บรมราชเทวีในพระบรมมหาราชวัง พระองค์เป็นพระราชบุตรร่วมพระชนกชนนีลำดับที่ห้า จากพี่น้องทั้งหมดแปดพระองค์คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร, สมเด็จพระเจ้าบรมวงศ์เธอ เจ้าฟ้าอิศริยาลงกรณ์, สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารี, สมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์, สมเด็จพระเจ้าบรมวงศ์เธอ เจ้าฟ้าศิราภรณ์โสภณ พิมลรัตนวดี, สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระเจ้าบรมวงศ์เธอ เจ้าฟ้าหญิง (ไม่มีพระนาม)
เบื้องต้นทรงได้รับการศึกษาจากโรงเรียนราชกุมารีที่ตั้งอยู่ในพระที่นั่งอัมรินทรวินิจฉัย เมื่อวันที่ 18 พฤษภาคม พ.ศ. 2436 โดยมีพระอิศรพันธ์โสภณเป็นพระอาจารย์ถวายพระอักษร ส่วนวิชาภาษาอังกฤษมีพระอาจารย์ถวายการสอนคือ หม่อมเจ้ามัณฑารพ กมลาศน์, หม่อมเจ้าพิจิตรจิราภา เทวกุล, หม่อมจันทร์ เทวกุล ณ อยุธยา และสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ทั้งนี้พระองค์ได้รับการกวดขันจากสมเด็จพระบรมราชินีนาถอย่างสมัยใหม่ทั้งการศึกษา, การแต่งกาย, แนวคิด และการปฏิบัติพระองค์ เมื่อสมเด็จพระเจ้าลูกเธอ เจ้าฟ้าวไลยอลงกรณ์ นรินทรเทพยกุมารี มีพระชนม์ 12 พระชันษา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ตั้งการพระราชพิธีโสกันต์ พระราชทานพระสุพรรณบัฏเฉลิมพระนาม สมเด็จพระเจ้าลูกเธอ เจ้าฟ้าวไลยอลงกรณ์ นรินทรเทพยกุมารี
ต่อมาในรัชกาลของพระบาทสมเด็จพระมงกุฎเกล้าเจ้าอยู่หัว พระองค์ได้การสถาปนาเป็น สมเด็จพระเจ้าน้องนางเธอ เจ้าฟ้าวไลยอลงกรณ์ นรินทรเทพยกุมารี กรมหลวงเพชรบุรีราชสิรินธร ในรัชกาลนี้ พระองค์ได้รับพระราชทานพระยศทางทหาร ซึ่งพระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานตำแหน่งผู้บังคับการพิเศษกรมทหารม้าที่สอง มีพระยศเป็นนายพันเอก ซึ่งเจ้าฟ้าวไลยอลงกรณ์เองก็เคยรับสั่งกับเจ้าพระยาบดินทรเดชานุชิตว่า เมื่อพระองค์สิ้นพระชนม์ให้จัดงานแบบทหารด้วย โดยรับสั่งว่า "ฉันเป็นทหาร"
และท้ายที่สุดในรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระองค์ได้รับการสถาปนาเป็น สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพ็ชร์บุรีราชสิรินธร
สิ้นพระชนม์
เจ้าฟ้าวไลยอลงกรณ์ เป็นพระราชธิดาเพียงพระองค์เดียวของสมเด็จพระศรีสวรินทิราบรมราชเทวีที่ยังทรงพระชนม์ แต่พระองค์ก็มีพระโรคประจำพระองค์คือพระวักกะพิการเรื้อรัง (ไตพิการเรื้อรัง) เคยเสด็จไปทรงรับการผ่าตัดที่ต่างประเทศถึง 2 ครั้ง และมีพระดำริจะเสด็จไปสิ้นพระชนม์ที่ต่างประเทศเสีย เพื่อมิให้พระชนนีต้องวิตกกังวลหรือยุ่งยากพระทัย แต่พระองค์ได้เสด็จกลับประเทศสยามเพราะทรงทราบข่าวการประชวรของพระชนนี และพระอาการของพระองค์กลับกำเริบขึ้น จนวันที่ 14 กุมภาพันธ์ พ.ศ. 2481 (แบบสากลคือ พ.ศ. 2482) มีพระอาการหนักมากจนน่าวิตก
พระองค์สิ้นพระชนม์ที่วังคันธวาส ถนนวิทยุ เมื่อวันที่ 15 กุมภาพันธ์ พ.ศ. 2481 (แบบสากลคือ พ.ศ. 2482) เวลา 23.15 นาฬิกา ด้วยพระอาการสงบ สิริพระชันษา 54 ปี ท่ามกลางความเศร้าโศกเสียใจของพระบรมวงศานุวงศ์ ข้าราชบริพารตลอดจนผู้ใกล้ชิด นับเป็นพระราชธิดาองค์สุดท้ายของสมเด็จพระศรีสวรินทิราบรมราชเทวีที่สิ้นพระชนม์ ในการนี้สมเด็จพระศรีสวรินทิราบรมราชเทวี เสด็จไปงานพระราชทานเพลิงพระศพด้วยพระองค์เอง ซึ่งก่อนหน้านี้สมเด็จพระศรีสวรินทิราฯ ไม่เคยเสด็จไปงานพระราชทานเพลิงพระศพพระราชโอรสธิดาพระองค์ใด เนื่องจากคติโบราณที่ห้ามบิดามารดาเผาศพบุตร มิฉะนั้นต้องเผาอีก แต่ครั้งนี้เป็นพระราชธิดาองค์ท้ายสุด พระองค์จึงได้เสด็จมา และมีพระดำรัสที่มีนัยยะความชอกช้ำพระทัย และประชดประชันในพระชะตาชีวิตว่า "...อ๋อ ไปส่งให้หมด พอกันที ไม่เคยไปเลยจนคนเดียว คนนี้ต้องไปหมดกันที" พระราชพิธีพระราชทานเพลิงพระศพถูกจัดขึ้นเมื่อวันที่ 14 พฤษภาคม พ.ศ. 2484 ณ ท้องสนามหลวง
ชีวิตส่วนพระองค์
สิ่งที่พระองค์ทรงสนพระทัยเป็นพิเศษ คือ การเย็บปักถักร้อย ทรงทำผ้ารองจาน ผ้ารองแก้ว เสื้อกันหนาว หรือไม่ก็ทรงร้อยดอกไม้ ทรงจัดดอกไม้ในแจกันและทรงพระอักษร บางคราวจะทรงเล่นเกม เช่น หมากฮอส สกาลูโด ผสมอักษรอังกฤษเป็นคำ ๆ ทรงเลือกแต่งฉลองพระองค์ซึ่งมีสีสันสวยงาม ทั้งนี้พระองค์โปรดปรานฉลองพระองค์กระโปรง และตัดพระเกศาอย่างชาวตะวันตก ทั้งยังทรงเป็นผู้ริเริ่มการนุ่งผ้าถุงเป็นพระองค์แรก โดยการดัดแปลงผ้าซิ่นธรรมดาให้เป็นผ้าถุงสำเร็จเพื่อความสะดวกสบายในการนุ่ง
พระองค์ถือเป็นเจ้านายพระองค์หนึ่งที่ทรงนำสมัยในเรื่องการแต่งกาย ฉลองพระองค์ของเจ้าฟ้าวไลยอลงกรณ์ ถือเป็นฉลองพระองค์เจ้านายที่ทันสมัยและเก๋ไก๋ที่สุดในช่วงรัชสมัยพระบาทสมเด็จพระมงกุฏเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว ซึ่งพระพี่เลี้ยงหวน หงสกุล ได้บันทึกเกี่ยวกับเรื่องนี้ ความว่า "...ท่านโปรดทรงหนังสือฝรั่ง ทรงรับแมคคาซีนนอก แม้แต่แบบเสื้อก็สั่งนอก แม่ [พระพี่เลี้ยงหวน] ก็เป็นผู้เย็บให้ทรงคนเดียว บางครั้งก็ทรงเลือกแบบเอง แล้วให้ฝรั่งห้างยอนแซมสันตัด แต่เป็นชื่อของแม่ และวัดตัวแม่เอง ไม่ต้องลอง นำไปถวายก็ทรงพอดีเลย ถ้าเป็นเสื้อแม่ ฝรั่งเรียกราคาตัวละ ๘๐ บาท ถ้าเป็นฉลองพระองค์เขาก็เรียกราคาแพงกว่านั้น ต่อมาเมื่อเย็บได้เก่งแล้ว ภายหลังก็ไม่ต้องจ้างฝรั่งเย็บ" พระเจ้าวรวงศ์เธอ พระองค์เจ้าจุลจักรพงศ์ ก็ทรงกล่าวถึงพระองค์ใน เกิดวังปารุสก์ ความว่า "...ทูลหม่อมอาหญิงท่านทั้งงามทั้งเก๋ ข้าพเจ้าชอบไปเฝ้าท่านบ่อย ๆ... " ในช่วงงานวันสมโภชพระนคร 150 ปี มีข่าวลือเกี่ยวกับการลอบทำร้ายพระบาทสมเด็จพระเจ้าอยู่หัว และพระบรมวงศานุวงศ์ที่สำคัญ พระองค์ก็มิทรงหวาดหวั่นและกล่าวถึงด้วยพระอารมณ์ขันว่า "...วันนี้แต่งเต็มที่ เพราะเวลาตายจะได้สวย ๆ..."
พระองค์ไม่โปรดเครื่องประดับชิ้นใหญ่ แม้จะทรงมีเครื่องประดับจำนวนมากก็ตาม แต่โปรดเครื่องประดับชิ้นเล็ก ๆ ที่เหมาะสมกับฉลองพระองค์ในแต่ละชุด ซึ่งเด็ก ๆ ในพระอุปถัมภ์ พระองค์ก็ไม่ทรงปล่อยให้เชย หม่อมเจ้าพิไลยเลขา ดิศกุลทรงเขียนเกี่ยวกับเรื่องนี้ไว้ว่า เมื่อโรงเรียนราชินีมีงานออกร้านขายของนั้น โปรดให้หม่อมเจ้าพิไลยเลขามาช่วยขายของให้เจ้านายต่างประเทศ รับสั่งให้ถอดเครื่องเพชรที่แต่งอยู่ออกให้หมด เหลือเพียงจี้เพชรอย่างเดียว แล้วตรัสว่า "เด็กฝรั่งเขาไม่แต่งเพชรมาก ๆ " รวมทั้งนางข้าหลวงของพระองค์ถูกกล่าวถึงว่า "...ไม่มีข้าหลวงตำหนักใดจะสวยเก๋ทันสมัยเท่าข้าหลวงของสมเด็จเจ้าฟ้าวไลยอลงกรณ์..."
พระองค์ไม่โปรดคนพูดโกหก และจะทรงทำโทษข้าหลวงที่พูดปด ดังปรากฏความว่า "...ความผิดที่สำคัญคือเรื่องการโกหก ถ้าใครพูดโกหกจะถูกเอาป้ายแขวนคอทั้งสองข้าง ในแผ่นป้ายจะเขียนว่า 'ฉันเป็นคนไม่ดี ฉันพูดปด' และจะมีผู้ใหญ่พาตัวตระเวนไปตามที่มีคนอยู่มาก ๆ เพื่อจะได้อายและเข็ดหลาบ จะได้ไม่ประพฤติตัวอย่างนี้อีก..."
พระกรณียกิจ
ในปี พ.ศ. 2443 พระองค์ทรงบริจาคทรัพย์ส่วนพระองค์ในการบำเพ็ญพระกุศลสร้างสะพานข้ามคลองเปรมประชากรเพื่อให้เป็นสาธารณประโยชน์ เนื่องในโอกาสเจริญพระชันษา 15 ปี และจะก้าวเข้าสู่พระชันษา 17 ปี เสมอพระเชษฐาสองพระองค์ คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และสมเด็จพระเจ้าลูกยาเธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ โดยชื่อของสะพานได้รับพระราชทานนามจากพระบาทสมเด็จพระจุลจอมเกล้าเจ้าอยู่หัวว่า "สะพานชมัยมรุเชฐ" (ในราชกิจจานุเบกษาสะกดว่า "ชมัยมรุเชษฐ") ซึ่งหมายถึง พี่ชายผู้เป็นเทพ 2 พระองค์
นอกจากนี้พระองค์ทรงให้ความสำคัญกับการศึกษาของกุลสตรีไทยและทรงทำนุบำรุงการศึกษาของสตรีจำนวนมาก เช่น ทรงรับเป็นองค์อุปถัมภ์ให้แก่โรงเรียนราชินี, สร้างโรงเรียนสตรีขึ้นอีกแห่งพร้อมทั้งประทานที่ดินและสละราชทรัพย์ส่วนพระองค์เพื่อถวายเป็นพระกุศลแด่สมเด็จพระศรีพัชรินทราบรมราชินีนาถ พระบรมราชชนนีพันปีหลวง ประทานนามว่า โรงเรียนราชินีบน ในปี พ.ศ. 2472 ต่อมาในปี พ.ศ. 2473 พระองค์ได้ประทานเงิน 6,000 บาท แก่โรงเรียนเบญจมเทพอุทิศ จังหวัดเพชรบุรี เพื่อให้รื้อถอนอาคารเดิมเพื่อสร้างอาคารเรียนขึ้นใหม่ ทั้งยังประทานเงินอีกจำนวน 2,000 บาท เพื่อจัดซื้ออุปกรณ์การเรียน วันที่ 25 มีนาคม พ.ศ. 2475 ได้ประทานเงินบำรุงโรงเรียนยุพราชวิทยาลัย และโรงเรียนวัฒโนทัยพายัพ แห่งละ 100 บาท และทรงจัดตั้งโรงเรียนฝึกหัดครูเพชรบุรีวิทยาลงกรณ์ขึ้น เมื่อวันที่ 4 มิถุนายน พ.ศ. 2475 โดยประทานอาคารพร้อมที่ดินประมาณ 4 ไร่ให้กระทรวงศึกษาธิการ (ซึ่งต่อมาคือ มหาวิทยาลัยราชภัฏวไลยอลงกรณ์ ในพระบรมราชูปถัมภ์)
ด้านการแพทย์ ในปี พ.ศ. 2454 พระองค์ได้ประทานทรัพย์ส่วนพระองค์บำรุงโรงพยาบาลสามเสน (ปัจจุบันคือวชิรพยาบาล), โรงพยาบาลสำหรับรักษาโรคติดต่อกัน (ปัจจุบันถูกยุบแล้วเปลี่ยนเป็นสถาบันบำราศนราดูร), โรงพยาบาลคนเสียจริต (ปัจจุบันคือสถาบันจิตเวชศาสตร์สมเด็จเจ้าพระยา) และโรงพยาบาลบางรัก (ปัจจุบันคือโรงพยาบาลเลิดสิน) แห่งละ 28 บาท รวมเป็นเงิน 112 บาท เนื่องในโอกาสเจริญพระชันษาเสมอสมเด็จพระเทพศิรินทราบรมราชินี และประทานที่ดินสร้างหอพักนักศึกษาแพทย์ (หอชาย 1) ของโรงพยาบาลศิริราช ตามคำกราบทูลของสมเด็จพระมหิตลาธิเบศร อดุลยเดชวิกรม พระบรมราชชนก เป็นตึกสามชั้น มีมุขสามมุขทั้งทิศเหนือและใต้ จำนวนห้องพัก 100 ห้อง ต่อมาในปี พ.ศ. 2531 คณะแพทยศาสตร์ศิริราชพยาบาลได้ก่อสร้างหอพักชายขึ้นใหม่ทดแทนหอเดิมที่เคยประทานที่ดินไว้ โดยสร้างเป็นตึกสิบสองชั้น ห้องพัก 160 ห้อง คงเหลือสิ่งก่อสร้างเดิมคือรั้วสามด้านและหอพระ การนี้พระบาทสมเด็จพระปรมินทรมหาภูมิพลอดุลยเดชได้พระราชทานนามหอพักใหม่นี้ว่า "มหิตลาคาร สมเด็จพระราชปิตุจฉา" เพื่อเป็นเกียรติแก่ทั้งสองพระองค์ โดยมีสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ไปทรงเปิดมหิตลาคาร สมเด็จพระราชปิตุจฉา เมื่อวันที่ 26 เมษายน พ.ศ. 2538
ด้านศาสนา พระองค์มีศรัทธาในบวรพุทธศาสนา โดยจะทรงบำเพ็ญพระราชกุศลในวาระสำคัญ เช่น เมื่อครั้งมีพระชันษา 25 ปี ได้ทรงบริจาคทรัพย์ส่วนพระองค์เท่ากับพระชันษาคือ 25 ชั่ง ถวายแก่พระอารามที่บูรพมหากษัตริย์ทรงสถาปนาไว้ คือ วัดพระเชตุพนวิมลมังคลาราม, วัดอรุณราชวราราม, วัดราชโอรส, วัดเสนาศน์ และวัดนิเวศธรรมประวัติ พระอารามละ 5 ชั่ง
พระอนุสรณ์
หลังการสิ้นพระชนม์ของสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ได้มีการสร้างพระอนุสาวรีย์เป็นที่พึงระลึกถึงสมเด็จเจ้าฟ้าฯ กรมหลวงเพชรบุรีราชสิรินธร อันได้แก่
นอกจากนี้ ยังมีการนำพระนามของพระองค์ไปใช้ในการตั้งชื่อสถานที่ต่าง ๆ เพื่อเป็นการระลึกถึงพระองค์ด้วย เช่น ค่ายเพชรบุรีราชสิรินธร  (ร.11 พัน 3 รอ.), มหาวิทยาลัยราชภัฏวไลยอลงกรณ์ และพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ก็มาจากพระนามกรมของพระองค์ด้วย
อู๋ เหล่ย์ (นักแสดง)
อู๋ เหล่ย (เกิด 26 ธันวาคม ค.ศ. 1999) เป็นนักแสดงชาวจีน รู้จักกันในประเทศจีนว่า "น้องชายของจีน"
ประวัติ
อู๋ เหล่ย เริ่มเข้าสู่วงการเมื่ออายุ 3 ปีโดยการเชื้อเชิญให้ไปแสดงโฆษณาของผลิตภัณฑ์อาหารเสริมชื่อ《黄金搭档》ภายใน2ปีหลังจากนั้น อู๋ เหล่ย ก็ได้ร่วมแสดงโฆษณามากกว่า 50ชิ้นถือเป็นจุดเริ่มต้นทางด้านการแสดงของ อู๋ เหล่ย เดือนมีนาคม ปี 2005ได้เข้าร่วมแสดงเรื่อง ยอดขุนพลตระกูลหยาง ในบทของหยางลิ่วหลาง(วัยเด็ก) เดือนธันวาคมปีเดียวกันก็เข้าร่วมแสดงเรื่อง ศึกเทพสวรรค์ บัลลังก์มังกร ในบทของนาจา
ปี 2009 ได้รับคำชมจากผู้กำกับช่างจิ้ง ให้แสดงในซีรีส์ขำขันแห่งปี เรื่อง Home with Aliens ในบทของถังปู้ขู่ โดยซีรีส์เรื่องนี้เริ่มออนแอร์ครั้งแรกในช่วงปิดเทอมหน้าร้อนพร้อมกันหลายช่อง
ปี 2010 แสดงนำในบทของหม่าเสี่ยวเที่ยวที่ซุกซนแต่กลับมีน้ำใจ ในละครสำหรับครอบครัวเรื่อง Naughty boy Xiaotiao Ma และได้รับรางวัลเฟยเทียน ในสาขานักแสดงเด็กจากละครเรื่องนี้
เดือนสิงหาคม ปี 2013 ร่วมแสดงเรื่องเอี้ยก่วยเจ้าอินทรี หรือมังกรหยก2 ในบทของเอี้ยก่วย(วัยเด็ก)
เดือนกุมภาพันธ์ ปี 2014 แสดงละครวางแผนกลยุทธย้อนยุคเรื่องหลางหยาป่างในบทเฟยหลิวผู้ถึงแม้สติจะไม่สมประกอบแต่เก่งกาจด้านการต่อสู้ หน้าตาน่าเอ็นดู ในปีเดียวกันได้แสดงละครต่อสู้ย้อนยุคเรื่องThe Legend of Qin ในบทจื่ออิง ในเดือนตุลาคมแสดงละครแฟนตาซีโบราณเรื่องศึกอภินิหารตำนานขุนเขาทะเลในบทของสือเพ่ยเพ่ยผู้สดใสและซุกซน
เดือนกุมภาพันธ์ ปี 2015 แสดงนำในละครออนไลน์ย้อนยุคเรื่องเซียนกระบี่พิชิตมาร ในบทนักแสดงนำชาย หลี่เซียวเหยา เดือนเมษายน เริ่มอัดรายการ SMART7 รับผิดชอบเป็นหัวหน้ากลุ่มผู้ท้าชิง เดือนธันวาคมเริ่มอัดรายการเรียลลิตี้เกมส์โชว์ชื่อ 24 Hours ซีซั่นแรก(โดยสองเทปแรกมีการถ่ายทำในประเทศไทย) วันที่28ธันวาคมแสดงละครแฟนตาซีย้อนยุคเรื่อง ตำนานเบญจดารา
วันที่ 8มกราคม ปี 2017 เริ่มอัดรายการ24 Hours ซีซั่นสอง วันที่ 16มกราคมแสดงเรื่อง Fights Break Spheres ในบทพระเอกเซียวเอี๋ยน วันที่ 29 มีนาคม เริ่มอัดรายการเรียลลิตี้เกมส์โชว์ชื่อ 72 floor of mystery ซึ่งมีหนานไพ่ซานซูเป็นผู้คิดเกมส์หลัก
ปี 2018 อู๋ เหล่ย์ สอบเข้า Beijing Film Academy ได้ด้วยคะแนน 456 คะแนน คะแนนเป็นอันดับที่1จากการสอบทั่วประเทศ ในสาขาการแสดง
นิตยสาร
โฆษณา/พรีเซนเตอร์/ถ่ายแบบ
แหล่งข้อมูลอื่น
1999
ดัชชีวอร์ซอ
ดัชชีวอร์ซอ (Księstwo Warszawskie; Duché de Varsovie; Herzogtum Warschau) เป็นรัฐโปแลนด์ที่สถานปนาโดยนโปเลียน โบนาปาร์ตเมื่อ ค.ศ. 1807 ได้ยกดินแดนดัชชีให้ราชอาณาจักรปรัสเซียภายใต้สนธิสัญญาทิลซิต ดยุกแห่งดัชชีในฐานะพันธมิตรของนโปเลียนภายใต้ราชอาณาจักรร่วมประมุขคือ เจ้าชายเฟดเดอริก ออกุสตุสที่ 1แห่งแซกโซนี ภายหลังความพ่ายแพ้จากการการรุกรานรัสเซีย ต่อมากองทัพรัสเซียและปรัสเซียได้ผนวกดินแดนดัชชีจนถึง ค.ศ. 1815 ภายหลังการประชุมใหญ่แห่งเวียนนา ดัชชีมีสถานะรัฐกันชนระหว่างยุโรปกลางและยุโรปตะวันออกรวมถึงมีดินแดนบางส่วนในปัจจุบันได้แก่ลิทัวเนียและเบลารุส
ความเปล่งรังสี
ความเปล่งรังสี (radiant exitance หรือ radiant emittance) เป็นปริมาณทางกายภาพที่แสดงความเข้มพลังงานจากการแผ่รังสีบนพื้นผิวของแหล่งกำเนิดรังสี นั่นคือ เป็นปริมาณของพลังงานต่อหน่วยเวลาและพื้นที่ หน่วย SI ที่ใช้คือวัตต์ต่อตารางเมตร (สัญลักษณ์: W m-2)
ความรับอาบรังสี ก็มีหน่วยเหมือนกันกับความเปล่งรังสี แต่ความรับอาบรังสีเป็นการวัดที่ตัววัตถุที่ถูกส่องสว่าง ส่วนความเปล่งรังสีเป็นการวัดที่แหล่งกำเนิดแสง เมื่อวัตถุที่ถูกส่องสว่างเกิดการสะท้อนหากความสะท้อนเท่ากับ 1 ความรับอาบรังสีจะมีค่าเท่ากับความเปล่งรังสี ตัวอย่างเช่น เมื่อใช้เสาอากาศแบบพาราโบลาเป็นเครื่องส่งสัญญาณ พลังงานที่แผ่ออกมาจะกระทบกับแผ่นสะท้อนแสงหนึ่งครั้งและถูกแผ่ออกจากตรงนั้น ความเปล่งรังสีและความรับอาบรังสีอาจถูกเรียกรวมกันว่า ความหนาแน่นฟลักซ์รังสี (radiant flux density)
ภาพรวม
เมื่อ
Φ(Δσ)
เป็นฟลักซ์การแผ่รังสีที่ปล่อยออกมาจากพื้นที่ขนาดเล็ก Δσ บนพื้นผิวของแหล่งกำเนิดรังสี ความเปล่งรังสีจะนิยามโดย
ให้เวกเตอร์แนวฉาก ณ จุดหนึ่งบนพื้นผิวของแหล่งกำเนิดรังสีเป็น n ' และให้ความแผ่รังสีจากจุดนั้นในทิศทาง r เป็น L แล้วความเปล่งรังสีจะคำนวณได้เป็น
R=πL
มิซูโนะคอร์เปอเรชัน
มิซูโนะคอร์เปอเรชัน (Mizuno Corporation; ) หรือที่รู้จักกันดีในชื่อ มิซูโนะ (Mizuno) ตราสินค้าผลิตภัณฑ์เครื่องกีฬาและอุปกรณ์กีฬาสัญชาติญี่ปุ่น มิซูโนะในปัจจุบันได้มีผลิตภัณฑ์กีฬาครอบคลุมในหลายชนิดกีฬา เช่น ฟุตบอล, กอล์ฟ, วอลเลย์บอล, เทนนิส, มวยสากล, ศิลปะการต่อสู้แบบผสมผสาน, มวยปล้ำ, กรีฑา, รักบี้, ยูโด, เทเบิลเทนนิส, แบดมินตัน, เบสบอล, สกี, จักรยาน, ว่ายน้ำ
มิซูโนะ ก่อตั้งขึ้นเมื่อปี ค.ศ. 1906 ที่เมืองโอซากะ โดยพี่น้องตระกูลมิซูโนะ โดย ริฮาชิ มิซูโนะ และน้องชาย ริโซะ โดยเปิดเป็นร้ายขายของเบ็ดเตล็ดแบบตะวันตก จนกระทั่งในปี ค.ศ. 1913 ได้เริ่มต้นผลิตถุงมือเบสบอล  ต่อมาในปี ค.ศ. 1933 ได้ผลิตไม้กอล์ฟ และในปี ค.ศ. 1941 ชื่อบริษัทได้เปลี่ยนไปเป็น มิซูโนะ จำกัด แต่ยังคงมีฐานผลิตอยู่ที่เดิม โรงงานของมิซูโนะในสหรัฐอเมริกาแห่งแรกตั้งขึ้นในลอสแอนเจลิสในปี ค.ศ. 1961 ซึ่งในช่วงนี้มิซูโนะได้บุกเบิกกิจการสู่สหรัฐอเมริกา โดยเป็นผู้สนับสนุนนักกีฬาประเภทลู่และลานหลายคน เช่น คาร์ล ลูวิส
ในปัจจุบัน มิซูโนะได้มีโรงงานผลิตอยู่ในหลายประเทศ เช่น เยอรมนี, ฝรั่งเศส, สาธารณรัฐประชาชนจีน, สกอตแลนด์ และฮ่องกง
สำหรับในแวดวงกอล์ฟระดับโลก มิซูโนะเริ่มผลิตผลิตภัณฑ์เกี่ยวกับกอล์ฟในปี ค.ศ. 1991 โดยมีเป้าหมายส่วนใหญ่เป็นกลุ่มผู้ชื่นชอบการเล่นกีฬา โดยเฉพาะกีฬากอล์ฟทั้งชายหญิงอายุ 30 ปีขึ้นไป และเป็นผู้ผลิตเหล็กให้กับ ไทเกอร์ วูดส์ นักกอล์ฟระดับโลกในการแข่งขันมาสเตอส์ทัวร์นาเมนต์ ในปี ค.ศ. 1996-97
ในประเทศไทย มิซูโนะมีร้านสำหรับจำหน่ายสินค้าโดยเฉพาะที่อาคารธนิยะพลาซ่า สีลม, อาร์ซีเอ และที่ชั้น 2 ห้างสรรพสินค้าเมกาบางนา
วอลเลย์บอล
สโมสร
ปัจจุบัน อดีต
มหาวิทยาลัยเทคโนโลยีราชมงคลล้านนา ตาก
มหาวิทยาลัยเทคโนโลยีราชมงคลล้านนา ตาก เป็นวิทยาเขต ในสังกัดมหาวิทยาลัยเทคโนโลยีราชมงคลล้านนา ตั้งอยู่ที่ตำบลไม้งาม อำเภอเมืองตาก จังหวัดตาก เป็นวิทยาเขตที่มีจำนวนนักศึกษามากที่สุดรองจาก ภาคพายัพเชียงใหม่ คือ มีนักศึกษาจำนวน 3,247 คน
ตราประจำเขตพื้นที่
ความวิจิตรแห่ง "ราชมงคลสัญลักษณ์" จักเป็นที่ประจักษ์และชื่นชมจาก ชาวราชมงคลและบุคคลทั่วไป มหาวิทยาลัยเทคโนโลยีราชมงคลแห่งนี้ จักเป็นมหาวิทยาลัยที่ตระหนักในภารกิจที่จะเสริมสร้างให้การศึกษาในทางวิชาชีพเจริญรุดหน้า แตกกิ่งก้านสาขา สมดั่งเจตนาที่ถือกำเนิดมา และได้รับพระมหากรุณาธิคุณโปรดเกล้าฯ พระราชทานนามไว้เป็นสิริมงคลสืบไป
สีประจำเขตพื้นที่
สีประจำมหาวิทยาลัยเทคโนโลยีราชมงคลล้านนา ตาก คือ สีน้ำเงิน หมายถึง โลกแห่งการเรียนรู้เปรียบได้กับมหาวิทยาลัยเทคโนโลยีราชมงคลล้านนา ตาก เป็นแหล่งเรียนรู้ด้านการศึกษาและศิลปวัฒนธรรมอันเป็นฐานความพร้อมในการเสริมสร้างบัณฑิตนักปฏิบัติที่มีคุณธรรม จริยธรรม และการพัฒนามหาวิทยาลัยฯ ให้เจริญก้าวหน้าเป็นศูนย์การเรียนรู้สืบไป
ต้นไม้ประจำเขตพื้นที่
ต้นไม้ประจำมหาวิทยาลัยเทคโนโลยีราชมงคลล้านนา ตาก คือ ต้นทองกวาว ซึ่งเป็นต้นไม้ยืนต้นขนาดกลางถึงขนาดใหญ่ สูงประมาฯ 10-15 เมตร ผลัดใบ เรือนยอดรูปทรงไม่แน่นอน ส่วนใหญ่จะกลม หรือเป็นทรงกระบอก ใบประกอบมี 3 ใบ ขนาดไม่เท่ากัน ใบหนาและมีขน ใต้ใบมีสีเขียวอมเทา ออกดอกเป็นช่อที่ปลายกิ่ง คล้ายดอกถั่วสีแสดแดงหรือเหลือง มีขน ออกดอก เดือนธันวาคม-มีนาคม ผลเป็นฝักแบน มีขนนุ่ม เมล็ด 1 เมล็ดอยู่ที่ปลายฝัก ต้นทองกวาวมีชื่อเรียกต่าง ๆ ตามแต่ละภาค ภาคเหนือเรียกว่า "กวาว หรือก๋าว" ภาคใต้เรียกว่า "จอมทอง" ภาคกลางเรียกว่า "ทองธรรมชาติ หรือทองต้น" และภาคอีสานเรียกว่า "ดอกจาน" ช่อดอกทองกวาวสามารถมองเห็นได้แต่ไกล ซึ่งแสดงถึง ความสว่างของปัญญาและการแผ่กระจายของความรู้ในวิชาการด้านต่าง ๆ
สาขาวิชาที่เปิดสอน
มหาวิทยาลัยเทคโนโลยีราชมงคลล้านนา ตาก เปิดสอน 3 ระดับ คือ เตรียมวิศวกรรมศาสตร์ ระดับประกาศนียบัตรวิชาชีพชั้นสูง (ปวส.) และระดับปริญญาตรี จำนวน 4 คณะ 1 วิทยาลัย คือ
หน่วยงานของนักศึกษา
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับเขตพื้นที่ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
ดีนาร์กลันตัน
ดีนาร์กลันตัน (Dinar Kelantan, อักษรยาวี: دينر کلنتن) เป็นเงินตราที่ออกโดยรัฐบาลรัฐกลันตันของประเทศมาเลเซีย ซึ่งอ้างว่าสอดคล้องกับแนวคิดของดีนาร์ทองคำอิสลาม ดีนาร์กลันตันผลิตในรูปของเหรียญหลายหน่วยราคา เหรียญเหล่านี้ถูกทำขึ้นครั้งแรกในปี พ.ศ. 2549 โดยบริษัท Mariwasa Kraftangan ที่ตั้งอยู่ในเมืองกัวลากังซาร์ รัฐเปรัก ซึ่งเป็นผู้ผลิตของที่ระลึกและแบบจำลองวัตถุทางศิลปะและวัฒนธรรมท้องถิ่น และเปิดตัวโดยรัฐกลันตันเมื่อวันที่ 20 กันยายน พ.ศ. 2549 รัฐบาลกลันตันได้เสนอว่า เหรียญมีสถานะที่สามารถชำระหนี้ได้ตามกฎหมาย และเหรียญดีนาร์กลันตันที่รัฐนำออกจำหน่ายได้ขายหมดลงอย่างรวดเร็ว ซึ่งผู้ซื้อจำนวนมากมองว่าดีนาร์ทองคำเป็นทางเลือกที่ดีกว่าสกุลเงินของรัฐบาล (เงินเฟียต)
อย่างไรก็ตาม รัฐบาลกลางของมาเลเซียในกรุงกัวลาลัมเปอร์ปฏิเสธการมีสถานะชำระหนี้ได้ตามกฎหมายของดีนาร์กลันตัน โดยระบุว่ารัฐบาลกลันตันทำให้ประชาชนเข้าใจผิด สกุลเงินเดียวที่ชำระหนี้ได้ตามกฎหมายในรัฐกลันตันคือริงกิตมาเลเซีย ตามรัฐธรรมนูญของมาเลเซีย ตารางที่เก้า รายการ I หัวข้อย่อย 7.a รัฐของมาเลเซียไม่มีสิทธิ์ออกเงินตราของตนเอง อันที่จริง รัฐบาลกลางได้ประกาศต่อสาธารณะก่อนแล้วในปี 2549 ว่ารัฐบาลของรัฐในสหพันธ์ไม่สามารถออกสกุลเงินของตนเองได้ เพื่อปฏิเสธต่อแผนการที่ประกาศโดยรัฐบาลกลันตันและก่อนที่เหรียญใด ๆ จะถูกสร้างขึ้น
การผลิตเหรียญทองคำและเงินของกลันตัน ใน พ.ศ. 2553
โรงกษาปณ์ World Islamic Mint ที่นครอาบูดาบี สหรัฐอาหรับเอมิเรตส์ได้รับมอบอำนาจจากรัฐบาลกลันตันในการผลิตเหรียญชุดนี้
โดยเหรียญที่ได้รับการผลิตมีหน่วยเงินตราดังนี้:
โลหะเงิน 99.9% — 1, 2, 5, 10 และ 20 ดีร์ฮัม (dirham, درهم) โลหะทองคำ 22 กะรัต — 1/2, 1, 2, 5 และ 8 ดีนาร์ (dinar, دينار)
ด้านหน้าของเหรียญเป็นสัญลักษณ์ประจำรัฐกลันตัน, คำว่า "รัฐบาลกลันตัน" ในภาษามลายูและอังกฤษ, มูลค่าหน้าเหรียญ และ ‰ ของวัสดุ ส่วนด้านหลังเป็นอักษรวิจิตรภาษาอาหรับ มูลค่าที่ตราไว้มีดังนี้ (ข้อมูล ณ วันที่ 5 สิงหาคม พ.ศ. 2555)
เหรียญได้เปิดจำหน่ายในรัฐกลันตันในวันที่ 12 สิงหาคม พ.ศ. 2553 โดยไม่สามารถใช้ชำระหนี้ได้ตามกฎหมาย
เมื่อวันที่ 25 สิงหาคม พ.ศ. 2554 รัฐบาลรัฐกลันตันโดยดาโตะ นิก อับดุล อาซิซ นิก มัต ซึ่งดำรงตำแหน่งเมินเตอรีเบอซาร์แห่งรัฐกลันตัน ได้รวบรวมและจัดพิธีแจกจ่ายซะกาตแก่ประชาชนเป็นเหรียญดีนาร์และดีร์ฮัมกลันตัน
เทร์รี แมกเดอร์มอตต์
เทร์เรนซ์ แมคเดอร์มอตต์ (Terrence McDermott; เกิด 8 ธันวาคม 1951) เป็นอดีตกองกลางทีมชาติอังกฤษที่เป็นสมาชิกทีมลิเวอร์พูลในช่วงทศวรรษที่ 1970 และต้นทศวรรษที่ 1980 ซึ่งเขาคว้าแชมป์ยูโรเปียนคัพ 3 สมัย และแชมป์ดิวิชัน 1 5 สมัย เขาติดทีมชาติอังกฤษ 25 นัด และเป็นโค้ชให้กับนิวคาสเซิลยูไนเต็ด (สองครั้ง), ฮัดเดอส์ฟีลด์ทาวน์ และล่าสุดเป็นผู้ช่วยผู้จัดการทีมเบอร์มิงแฮมซิตี
ช่วงต้นอาชีพ
แมคเดอร์มอตต์เข้าร่วมทีมบิวรีตั้งแต่ยังเด็กในปี ค.ศ. 1969 เขาลงเล่นทั้งหมด 90 นัดและยิงได้ 8 ประตูก่อนย้ายไปร่วมทีมนิวคาสเซิลยูไนเต็ดในปี ค.ศ. 1973
โจ ฮาร์วีย์ ผู้จัดการทีมนิวคาสเซิลในเวลานั้นให้แมคเดอร์มอตต์เปิดตัวเมื่อวันที่ 19 มีนาคม ค.ศ. 1973 ที่โอลด์แทรฟฟอร์ดเจอกับแมนเชสเตอร์ยูไนเต็ด เขาออกมาจากม้านั่งสำรองแต่ทำอะไรไม่ได้ นิวคาสเซิลแพ้ 1-2
แมคเดอร์มอตต์เข้าถึงรอบชิงชนะเลิศเอฟเอคัพปี 1974 เจอกับลิเวอร์พูล อย่างไรก็ตาม นิวคาสเซิลแพ้ให้กับลิเวอร์พูล 0-3
ลิเวอร์พูล
บ็อบ เพสลีย์ ซึ่งเป็นอดีตมือขวาของบิลล์ แชงคลี ได้รับการแต่งตั้งเป็นผู้จัดการทีมลิเวอร์พูลคนใหม่เมื่อจบฤดูกาล 1973–74 แทนที่แชงคลีที่วางมือจากการคุมทีม เขาซื้อแมคเดอร์มอตต์เข้าสู่แอนฟีลด์ในเดือนพฤศจิกายน ค.ศ. 1974 โดยไม่เปิดเผยค่าตัว แมคเดอร์มอตต์เปิดตัวกับลิเวอร์พูลเมื่อวันที่ 16 พฤศจิกายน เช่นเดียวกับฟิล นีลในเกมเมอร์ซีย์ไซด์ดาร์บีเจอกับเอฟเวอร์ตันที่กูดิสันพาร์ก ทั้งสองฝ่ายไม่สามารถทำประตูได้ จบเกม 0-0 แบ่งกันไปทีมละ 1 แต้ม ประตูแรกของแมคเดอร์มอตต์กับลิเวอร์พูลเกิดขึ้นในเกมลีกที่เสมอกับเบิร์นลีย์ 1-1 ที่เทิร์ฟมัวร์เมื่อวันที่ 8 มีนาคม ค.ศ. 1975
แมคเดอร์มอตต์เป็นผู้เล่นตัวจริงของทีมในปี ค.ศ. 1977 ซึ่งลิเวอร์พูลรักษาตำแหน่งแชมป์ไว้ได้ ในขณะเดียวกัน ประตูของเขาในการเจอกับเอฟเวอร์ตันในรอบรองชนะเลิศของเอฟเอคัพ ในการหมุนและชิปจากริมกรอบเขตโทษ ได้รับการโหวตให้เป็นประตูแห่งฤดูกาลโดยบีบีซี เกมนั้นจบลงด้วยสกอร์ 2-2 โดยลิเวอร์พูลได้แชมป์ในการแข่งขันนัดรีเพลย์ ชัยชนะในยูโรเปียนคัพรอบรองชนะเลิศหมายความว่าลิเวอร์พูลเข้าถึงรอบชิงชนะเลิศทั้งเอฟเอคัพและยูโรเปียนคัพ ซึ่งมีกำหนดจะเล่นตามลำดับที่เวมบลีย์และสตาดีโอโอลิมปีโกที่กรุงโรมภายในสี่วันในเดือนพฤษภาคม ค.ศ. 1977 อย่างไรก็ตาม ลิเวอร์พูลพ่ายแพ้ในเอฟเอคัพรอบชิงชนะเลิศให้กับแมนเชสเตอร์ยูไนเต็ด ซึ่งทำให้ความฝันที่จะเป็น "ทริปเปิลแชมป์" ของพวกเขาจบลง แมคเดอร์มอตต์มีความสุขในอีกสี่วันต่อมา เมื่อเขาเปิดสกอร์ในเกมยูโรเปียนคัพรอบชิงชนะเลิศที่เจอกับโบรุสเซีย มึนเช่นกลัดบัค ซึ่งลิเวอร์พูลเอาชนะไปได้ 3-1
เมื่อวันที่ 6 ธันวาคม ค.ศ. 1977 เขาทำแฮตทริกในเลกที่สองในชัยชนะของลิเวอร์พูลเหนือฮัมบวร์กซึ่งเป็นแชมป์ยูฟ่าคัพในศึกยูโรเปียนซูเปอร์คัพ
เบิร์ดออฟสตีล
เป็นเกมวิดีโอจำลองการบินต่อสู้ ที่สร้างโดย Gaijin Entertainment และเผยแพร่โดย Konami วางจำหน่ายเมื่อวันที่ 13 มีนาคม พ.ศ. 2555 สำหรับเพลย์สเตชัน 3 และเอกซ์บอกซ์ 360
สิเลฏ
สิเลฏ (সিলেট; สิเลฏ: ꠍꠤꠟꠐ ) เป็นเทศบาลเมืองทางทิศตะวันออกเฉียงเหนือของประเทศบังกลาเทศ เป็นศูนย์กลางการปกครองของภาคสิเลฏ เมืองตั้งอยู่บนฝั่งขวาของแม่น้ำซูร์มาทางทิศตะวันออกเฉียงเหนือของเบงกอล มีภูมิภาคกึ่งโซนร้อนและภูมิประเทศที่ราบสูงอันเขียวชะอุ่ม เมืองมีประชากรมากกว่าครึ่งล้าน สิเลฏเป็นหนึ่งในศูนย์กลางด้านศาสนาและวัฒนธรรมที่สำคัญที่สุดของบังกลาเทศ เป็นหนึ่งในเมืองที่สำคัญที่สุดรองจากธากาและจิตตะกอง เนื่องจากความสำคัญทางด้านเศรษฐกิจ
วอร์ธันเดอร์
วอร์ธันเดอร์ (War Thunder) เป็นวิดีโอเกมต่อสู้กันโดยพาหนะที่เล่นได้ฟรี พัฒนาและเผยแพร่โดย Gaijin Entertainment ประกาศในปี พ.ศ. 2554 เปิดตัวครั้งแรกในเดือนพฤศจิกายน พ.ศ. 2555 โดยเปิดเป็นเวอร์ชั่นเบต้าพร้อมวางจำหน่ายทั่วโลกในเดือนมกราคม พ.ศ. 2556 เปิดตัวอย่างเป็นทางการเมื่อวันที่ 21 ธันวาคม พ.ศ. 2559 มีรูปแบบการข้ามแพลตฟอร์มสำหรับ ไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4, เอกซ์บอกซ์วัน, เพลย์สเตชัน 5, เอกซ์บอกซ์ซีรีส์เอกซ์, เอกซ์บอกซ์ซีรีส์เอส และ Shield Android TV
ได้รับการพัฒนาให้เป็น "เกมจำลองการบิน" เดิมชื่อว่า "World of Planes" (เวิลด์ออฟวอร์แพลนส์) แต่เนื่องจากชื่อมีความคล้ายกับเวิลด์ออฟวอร์แพลนส์ ของวอร์เกมมิ่ง ต่อมาจึงได้เปลี่ยนชื่อเป็น "วอร์ธันเดอร์" ในปี พ.ศ. 2555
วอร์ธันเดอร์ ได้รับรางวัลหลายรางวัลหลังจากการเปิดตัวของตัวเกม ชนะเกมจำลองสถานการณ์ที่ดีที่สุดในงาน Gamescom 2013 Awards รวมทั้งได้รับรางวัล Best Game, Best Developer, Best Technology และ Best Sound ในงาน KRI 2013 Awards ในปี พ.ศ. 2562 วอร์ธันเดอร์ เป็นหนึ่งในเกมที่มีผู้เล่นมากที่สุดบนสตีม โดยมีผู้เล่นพร้อมกันมากกว่า 25,000 คน ในปี พ.ศ. 2565 จำนวนผู้เล่นของวอร์ธันเดอร์ พร้อมกันบนสตีม มีเพียง 50,000 คนโดยเฉลี่ยและสูงสุดที่ 76,204 คน ในวันที่ 31 มีนาคม ปัจจุบันเกมวอร์ธันเดอร์ มีผู้ลงทะเบียนมากกว่า 50 ล้านคน
โอ้เธอ
โอ้เธอ เป็นซิงเกิลของ สงกรานต์-รังสรรค์ ปัญญาเรือน เจ้าของตำแหน่งแชมป์ The Voice Thailand Season 2 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย นที แสนทวี ,วิสารท กุลศิริ เพลงนี้ออกจำหน่ายครั้งแรกในวันที่ 26 พฤษภาคม พ.ศ. 2560 ในไอทูนส์
เนื้อหาเพลงพูดถึงเป็นเรื่องราวของคนรักคนหนึ่งที่แทบจะไม่มีเวลาในการมีลมหายใจแล้ว แต่เขากลับเลือกใช้ช่วงเวลาอันน้อยนิดเพื่อดูแลคนที่ตัวเองรัก
เนื้อหาของมิวสิกวีดิโอนี้ กำกับโดย ยุทธเลิศ สิปปภาค แสดงโดย กันต์ กันตถาวร ,ไอยวริญร์ ชื่นชอบ และจุตินันท์ ภิรมย์ภักดี โดยเล่าถึง คู่รักคู่หนึ่งที่รักกันมาก แต่ด้วยเหตุผลอะไรไม่ทราบ ฝ่ายชายอยู่ดีๆก็เดินออกมาจากชีวิตฝ่ายหญิงโดยไม่ได้บอกอะไร และยังคงเป็นคำถามที่ยังค้างคาใจฝ่ายหญิง....จนกระทั่งวันหนึ่งฝ่ายชายได้ติดต่อมาเพื่อขอเจอเป็นครั้งสุดท้ายก่อนที่เขาจะจากโลกนี้ไป ฝ่ายหญิงตอบตกลงทันทีเพราะต้องการคำตอบที่ยังคงติดอยู่ในใจ เพียง 2 วันกับเวลาที่เหลืออยู่ของกันต์ เค้าเลือกที่จะดูแลคนที่เค้ารักเป็นครั้งสุดท้ายคำถามได้ถูกตอบด้วยแพทย์ที่ดูแลกันต์ในฐานะผู้ป่วยมะเร็งระยะสุดท้าย ที่กันต์เลือกที่จะตัดสินใจเดินออกมาจากคนรัก เพราะอยากให้เธอมีความสุข ได้เจอคนที่สามารถดูแลเธอได้ตลอดไป ส่วนเค้าที่กำลังจะตายคงทำได้แค่ส่งเธอให้เริ่มต้นชีวิตใหม่ หลังจากที่คำถามถูกปลดล็อก เค้าทั้งคู่จึงเลือกที่จะใช้ชีวิตร่วมกันอีกครั้งกับเวลาที่นับถอยหลังทุกนาที
Troglotayosicidae
Troglotayosicidae เป็นวงศ์ของแมงป่องที่อยู่ในอันดับ Scorpiones
สกุลในวงศ์นี้ ได้แก่:
Iurus
Iurus เป็นสกุลของแมงป่องที่อยู่ในวงศ์ Iuridae
สปีชีส์ในสกุลนี้พบในทะเลเมดิเตอร์เรเนียนตะวันออก
สปีชีส์ในสกุลนี้ ได้แก่:
เปโดร ปัสกัล
โฆเซ เปโดร บัลมาเซดา ปัสกัล (José Pedro Balmaceda Pascal; เกิด 2 เมษายน พ.ศ. 2518 ในกรุงซันติอาโก) เป็นนักแสดงชาวชิลีและชาวอเมริกัน หลังจากเกือบสองทศวรรษที่ได้รับบทบาทเล็ก ๆ น้อย ๆ ในภาพยนตร์และโทรทัศน์ ปัสกัลเริ่มมีชื่อเสียงจากการรับบท โอเบริน มาร์เทล ในซีซันที่สี่ ของซีรีส์แฟนตาซี HBO เรื่อง มหาศึกชิงบัลลังก์ (2014) และฆาบิเอร์ เปญญา ในซีรีส์อาชญากรรมของเน็ตฟลิกซ์เรื่อง Narcos (2015–2017) ตั้งแต่ปี 2019 เขาได้แสดงเป็นตัวละครหลักในซีรีส์ของดิสนีย์+เรื่อง สตาร์ วอร์ส เรื่อง เดอะแมนดาลอเรียน และตั้งแต่ปี 2023 เขาได้รับบท Joel ในซีรีส์ดรามาเรื่อง เดอะลาสต์ออฟอัส ของ เอชบีโอ นอกจากนี้เขายังได้รับบท เดอะแมนดาลอเรียน อีกครั้งในซีรีส์ ภาคแยก เรื่อง คัมภีร์แห่งโบบ้า เฟตต์ (2022)
นอกจากนั้น ปัสกัลยังเคยปรากฏตัวในภาพยนตร์เรื่อง พลิกชะตาฝ่าองค์กรนรก (2011), เดอะ เกรท วอลล์ (2016), คิงส์แมน รวมพลังโคตรพยัคฆ์ (2017), มัจจุราชไร้เงา 2 (2018), ปล้น ล่า ท้านรก (2019), วันเดอร์ วูแมน 1984 (2020) และ ข้านี่แหละ นิค ‘ฟักกลิ้ง’ เคจ (2022) อีกด้วย
ชีวิตในวัยเด็ก
โฆเซ เปโดร บัลมาเซดา ปัสกัล เกิดที่ซันติอาโก เมื่อวันที่ 2 เมษายน พ.ศ. 2518 เป็นบุตรชายของเบโรนิกา ปัสกัล อูเรตา นักจิตวิทยาเด็ก และโฆเซ บัลมาเซดา ริเอรา แพทย์ด้านการเจริญพันธุ์ เขามีพี่สาวชื่อฆาบิเอรา น้องชายชื่อนิโกลัส และน้องสาวชื่อลุกซ์ซึ่งเป็นนักแสดงและนักกิจกรรมข้ามเพศ แม่ของเขาเป็นลูกพี่ลูกน้องของอันเดรส ปัสกัล อาเยนเด หลานชายของซัลบาดอร์ อาเยนเด ประธานาธิบดีสังคมนิยมชิลี (ผ่านเลารา น้องสาวของเขา) อันเดรสเป็นผู้นำในยุคแรก ๆ ของ ขบวนการฝ่ายซ้ายปฏิวัติ ซึ่งเป็นขบวนการกองโจรในเมืองที่อุทิศตนเพื่อการล้มล้าง ระบอบเผด็จการทหารของเอากุสโต ปิโนเช
ตามคำพูดของปัสกัล พ่อแม่ของเขาเป็นสาวกผู้ศรัทธาของอาเยนเดและมีส่วนร่วมในกลุ่มต่อต้านที่ต่อต้านการปกครองแบบเผด็จการของปิโนเช ด้วยเหตุนี้ เก้าเดือนหลังจากเขาเกิด ครอบครัวของเขาจึงขอลี้ภัยในสถานทูตเวเนซุเอลาในกรุงซันติอาโก และต่อมาได้รับอนุญาตให้ลี้ภัยทางการเมืองในเดนมาร์ก ในที่สุดครอบครัวก็ย้ายไปอยู่ที่สหรัฐอเมริกา และเป็นที่ ๆ ปัสกัลเติบโตในเทศมณฑลออรินจ์ (รัฐแคลิฟอร์เนีย) และแซนแอนโทนีโอ (รัฐเท็กซัส) เมื่ออายุได้แปดขวบ ครอบครัวของเขาสามารถเดินทางกลับชิลีเป็นประจำเพื่อเยี่ยมญาติ 34 คนของเขา
ปัสกัลมีส่วนร่วมในการแข่งขันว่ายน้ำในช่วงปีแรก ๆ ของเขาและเข้าร่วมการแข่งขันชิงแชมป์ของรัฐในเท็กซัสเมื่ออายุ 11 ปี แต่หยุดการแข่งขันหลังจากเข้าชั้นเรียนการละคร เขาเรียนการแสดงที่ Orange County School of the Arts จบการศึกษาในปี 1993 ก่อนจะย้ายไปที่ Tisch School of the Arts ของ มหาวิทยาลัยนิวยอร์ก ซึ่งเขาสำเร็จการศึกษาในปี 1997 พ่อของเขาถูกตัดสินโดยคณะลูกขุนใหญ่ของรัฐบาลกลางในปี 1995 เกี่ยวกับเหตุการณ์ที่คลินิกรักษาผู้มีบุตรยากที่เขาดำเนินการกับชายอีกสองคน  บิดา มารดา และน้องคนสุดท้องอีกสองคนจึงเดินทางกลับชิลี ปัสกัลยืนยันว่าพ่อของเขาไม่ได้ทำอะไรผิด  แม่ของเขาเสียชีวิตด้วยการฆ่าตัวตายในปี พ.ศ. 2542 หลังจากการเสียชีวิตของเธอ เขาเริ่มใช้นามสกุลของเธออย่างเป็นทางการ ทั้งเพื่อเป็นเกียรติแก่เธอและเพราะเขากล่าวว่าชาวอเมริกันมีปัญหาในการออกเสียงนามสกุลบัลมาเซดา
อาชีพ
ปัสกัลปรากฏตัวในซีรีส์โทรทัศน์หลายเรื่อง รวมถึง มือใหม่ปราบผี, ศรีภริยา, มาตุภูมิวีรบุรุษ, เจาะจิตผ่าปริศนา และ Graceland เขาปรากฏตัวในฐานะผู้ลักพาตัว Reggie ใน Law & Order: Criminal Intent ตอน "Weeping Willow" และปรากฏตัวในฐานะสายลับพิเศษ Greer ใน Law & Order: SVU ตอน "Smoked" เขาได้รับบทนำในเรื่อง วันเดอร์ วูแมน ปี 2011 ที่ดัดแปลงทางโทรทัศน์ แต่รายการนี้ไม่ได้ถูกนำมาออกอากาศ ในเดือนมิถุนายน 2013 เขาได้รับบทเป็น Oberyn Martell ใน ฤดูกาลที่สี่ ของซีรีส์ เอชบีโอ เรื่อง มหาศึกชิงบัลลังก์ ปัสกัลกล่าวว่าเขาเป็นแฟนตัวยงของ มหาศึกชิงบัลลังก์ ก่อนที่จะได้รับบทเป็น Oberyn และรู้สึกยินดีที่ได้เข้าร่วม ในปี 2015 ปัสกัลได้รับเลือกให้รับบทเป็นฆาบิเอร์ เปญญา เจ้าหน้าที่ปราบปรามยาเสพติดของสหรัฐ ในซีรีส์ต้นฉบับของเน็ตฟลิกซ์ เรื่อง Narcos ในภาพยนตร์เรื่อง Bloodsucking Bastards (2015) ปัสกัลแสดงเป็นแม็กซ์แวมไพร์
ปัสกัลมีประสบการณ์บนเวทีมากมายทั้งในฐานะนักแสดงและผู้กำกับ เขาได้รับรางวัล Los Angeles Drama Critics Circle Award และ Garland Award จากบทบาทของเขาในการผลิต International City Theatre เรื่อง Orphans และได้แสดงในผลงานคลาสสิกและร่วมสมัย เขาแสดง ละครนอกบรอดเวย์ ใน Maple and Vine โดย Jordan Harrison, Beauty of the Father โดย Nilo Cruz, Based on a Totally True Story โดย Roberto Aguirre-Sacasa, Sand โดย Trista Baldwin, Old Comedy โดย David Greenspan, Some Men โดย Terrence McNally และ Shakespeare in the Park ในปี 2006 เรื่อง แม็คเบ็ธ เขาเป็นสมาชิกของ LAByrinth Theatre Company ของนครนิวยอร์ก ปัสกัลเปิดตัวละครบรอดเวย์ในเดือนกุมภาพันธ์ 2019 ในภาพยนตร์ดัดแปลงจาก King Lear ร่วมกับ Glenda Jackson และ Ruth Wilson
ในเดือนเมษายนปี 2015 ปัสกัลได้ร่วมแสดงกับ Heidi Klum ในมิวสิกวิดีโอของ Sia เรื่อง " Fire Meet Gasoline " ในปี 2017 เขาแสดงเป็นเจ้าหน้าที่วิสกี้ใน คิงส์แมน รวมพลังโคตรพยัคฆ์ ของ แมทธิว วอห์น และแสดงเป็นทหารรับจ้างเปโร โทวาร์ใน เดอะ เกรท วอลล์ ในปี 2018 ปัสกัลร่วมแสดงเป็นเดฟ ยอร์ค ตัวร้ายหลักในภาพยนตร์ระทึกขวัญภาคต่อเรื่อง มัจจุราชไร้เงา 2; ภาพยนตร์เรื่องนี้นำแสดงโดย เดนเซล วอชิงตัน
ในปี 2019 ปัสกัลได้แสดง บทนำ ใน เดอะแมนดาลอเรียน ซึ่งเป็นซีรีส์โทรทัศน์ สตาร์ วอร์ส แบบคนแสดงเรื่องแรก ซึ่งเปิดตัวใน ดิสนีย์+ ในปีเดียวกัน เขาได้แสดงเป็นโมราเลส "แคทฟิช" ของฟรานซิสโกในซีรีส์แนวปล้นของ Netflix เรื่อง ปล้น ล่า ท้านรก เขายังรับบทเป็น แม็กซ์เวลล์ ลอร์ด ในภาพยนตร์เรื่อง วันเดอร์ วูแมน 1984 ของ จักรวาลขยายดีซี ที่กำกับโดย แพตตี เจนกินส์ หลังจากเกิดความล่าช้าเนื่องจากการ แพร่ระบาดของโควิด-19 ภาพยนตร์เรื่องนี้ออกฉายในโรงภาพยนตร์และ ช่องเอชบีโอแม็กซ์ ในวันที่ 25 ธันวาคม 2020
ในเดือนกุมภาพันธ์ 2021 ปัสกัลได้แสดงในภาพยนตร์เรื่อง จัดด์ แอพะทาว เรื่อง The Bubble ภาพยนตร์เรื่องนี้ฉายทางเน็ตฟลิกซ์ ในวันที่ 1 เมษายน 2022 ปัสกัล แสดงร่วมกับ นิโคลัส เคจ ในภาพยนตร์ตลกเรื่อง ข้านี่แหละ นิค ‘ฟักกลิ้ง’ เคจ ซึ่งฉายรอบปฐมทัศน์ที่ SXSW 2022 ในเดือนเมษายน ในเดือนกุมภาพันธ์ 2021 ปัสกัลได้รับเลือกให้เล่นบทนำของ โจเอล มิลเลอร์ สำหรับซีรีส์ดัดแปลงเรื่อง เดอะลาสต์ออฟอัส ของ เอชบีโอ มีรายงานว่าปัสกัลได้รับค่าตอบแทนสูงถึง 600,000 ดอลลาร์ต่อตอน และในเดือนพฤศจิกายน 2022 เขาได้แสดงใน Freaky Tales ซึ่งกำกับโดย Anna Boden และ Ryan Fleck
ชีวิตส่วนตัว
ปัสกัลสามารถพูดได้ทั้งภาษาอังกฤษและภาษาสเปน เขาอาศัยอยู่ในนครนิวยอร์กตั้งแต่ปี 2536 เขาเป็นเพื่อนสนิทกับซาราห์ พอลสัน นักแสดงชาวอเมริกัน และโอสการ์ อิซาอัก นักแสดงชาวกัวเตมาลา-อเมริกัน
ปัสกัลเป็นผู้สนับสนุนอย่างตรงไปตรงมาของสิทธิของกลุ่มบุคคลที่มีความหลากหลายทางเพศ เขาสนับสนุนลุกซ์ ปัสกัล น้องสาวของเขาตอนที่เธอออกมาเป็นคนข้ามเพศ ซึ่งเธอกล่าวว่า "เขาเป็นส่วนสำคัญของเรื่องนี้ เขายังเป็นศิลปินและเป็นไกด์อีกด้วย เขาเป็นคนกลุ่มแรกที่ให้สิ่งที่สร้างตัวตนของฉันแก่ฉัน"
ปัสกัลเรียกตัวเองว่าเป็นผู้ไม่เชื่อเรื่องพระเจ้า และเป็นพวกเสรีนิยม เขารับรองกาบริเอล โบริช ในการเลือกตั้งประธานาธิบดีชิลีปี 2021
ประเทศชิลีในพาราลิมปิกฤดูร้อน 2020
ประเทศชิลี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศชิลีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 19 คน เข้าร่วมการแข่งขันใน 7 ชนิดกีฬา
ประเทศบัลแกเรียในพาราลิมปิกฤดูร้อน 2020
ประเทศบัลแกเรีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศบัลแกเรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 2 ชนิดกีฬา
เรือหลวงช้าง (LPD-792)
เรือหลวงช้าง (LPD-792) (HTMS Chang) เป็นเรือลำที่สองในเรือยกพลขึ้นบกขนาดใหญ่ชุดเรือหลวงอ่างทอง และเป็นเรือยกพลขึ้นบกขนาดใหญ่ที่สุดรวมถึงเป็นเรือที่มีขนาดใหญ่ที่สุดของกองทัพเรือไทย สังกัดกองเรือยกพลขึ้นบกและยุทธบริการ
เรือลำนี้เป็นเรือลำที่ 3 ที่ใช้ชื่อว่า เรือหลวงช้าง  มีสัญญาณเรียกขานว่า HSXZ
ประวัติ
เรือหลวงช้าง ต่อขึ้นภายใต้โครงการจัดหาเรืออเนกประสงค์ยกพลขึ้นบกขนาดใหญ่ ตามยุทธศาสตร์กองทัพเรือระยะ 20 ปี ระหว่าง พ.ศ. 2560 - 2579 ซึ่งระบุความต้องการในส่วนของเรืออเนกประสงค์สำหรับยกพลขึ้นบกขนาดใหญ่จำนวน 4 ลำ เพื่อทดแทนเรือเดิมที่ปลดประจำการไป คือเรือหลวงช้าง ลำที่ 2 (LST-712) สำหรับปฏิบัติการสนับสนุนการทำงานของการยกพลขึ้นบกของกำลังทางเรือและนาวิกโยธิน โดยชื่อเรือหลวงช้าง (ลำที่ 3 คือลำปัจจุบัน) ได้รับการพระราชทานชื่อจากพระบาทสมเด็จพระเจ้าอยู่หัว ตามชื่อของเกาะช้าง ในจังหวัดตราด
กองทัพเรือไทยและทางการจีนได้ลงนามในสัญญาเพื่อต่อเรือหลวงช้าง เมื่อวันที่ 9 กันยายน พ.ศ. 2562 ซึ่งถือเป็นการผลิตและส่งออกเรือยกพลขึ้นบกขนาดใหญ่ (LPD) ครั้งแรกของจีน และถูกปล่อยลงน้ำเมื่อวันที่ 4 มกราคม พ.ศ. 2566 เวลา 13.19 น. (ตามเวลาท้องถิ่น) โดย นางอรัญญา ศิริสวัสดิ์ ภรรยาของ พลเรือเอก เถลิงศักดิ์ ศิริสวัสดิ์ รองผู้บัญชาการทหารเรือ ซึ่งเป็นสุภาพสตรีดำเนินการปล่อยเรือตามธรรมเนียมชาวเรือ ณ ท่าเรือหมายเลข 5 อู่ต่อเรือหู้ดง-จงหัวชิปบิลดิง เมืองเซี่ยงไฮ้ ประเทศจีน
ระหว่างนั้น เมื่อวันที่ 14 พฤศจิกายน พ.ศ. 2565 กองทัพเรือได้ส่งกำลังพลประจำเรือชุดแรกเพื่อไปฝึกและศึกษาระบบต่าง ๆ ในการดูแลเรือ ทั้งระบบเครื่องจักร ระบบอู่ลอย ระบบเครื่องจักช่วย และระบบด้านช่างกล ประกอบไปด้วยนายทหารชั้นสัญญาบัตรและกำลังพลส่วนของงานช่าง ระยะเวลาในการศึกษาประมาณ 4 - 5 เดือน ต่อมาในวันที่ 5 ธันวาคม พ.ศ. 2565 ได้ส่งกำลังพลชุดที่สองไปเพื่อฝึกฝนในส่วนของการเดินเรือ ระบบอาวุธ ระบบการสื่อสาร ด้านพลาธิการ การปฏิบัติการระวางบรรทุก การปฏิบัติงานของอู่ลอย การจมเรือเพื่อลดระดับ การใช้เครื่องมือไฮโดรลิคเกี่ยวกับระบบลิฟต์ การขนย้ายยานยนต์ระบบ Roll-on Roll-off การใช้งานแรมพ์ข้าง และแรมพ์ท้าย การปฏิบัติการของโรงเก็บเฮลิคอปเตอร์ การเติมน้ำมันให้กับอากาศยาน และการใช้อุปกรณ์สนับสนุนเรือดำน้ำ และกำลังพลชุดสุดท้าย คือพลทหาร และแพทย์ทหารประจำเรือ เดินทางไปเมื่อเดือนมีนาคม พ.ศ. 2566 เพื่อสร้างความคุ้นเคยกับเรือ
เรือหลวงช้าง ทำพิธีส่งเรือจากท่าเรือในประเทศจีนมายังประเทศไทยเมื่อวันที่ 18 เมษายน พ.ศ. 2566 โดยมี พลเรือเอก เชิงชาย ชมเชิงแพทย์ ผู้บัญชาการทหารเรือ พร้อมคณะและคณะกรรมการตรวจรับเข้าร่วมในพิธี ซึ่งเรือหลวงช้าง เดินทางมาจากประเทศจีนเข้าสู่ประเทศไทย โดยมีเรือหลวงนราธิวาส จากทัพเรือภาคที่ 2 ปฏิบัติหน้าที่เป็นเรือในหน่วยเรือคุ้มกัน คุ้มกันตั้งแต่บริเวณจุดบรรจบน่านน้ำจีนและเวียดนามเมื่อวันที่ 21 เมษายน พ.ศ. 2566 ผ่านน่านน้ำสากล เข้ามาสู่น่านน้ำทางทะเลของไทย และส่งมอบการคุ้มกันให้กับหน่วยเรือในทัพเรือภาคที่ 1 คุ้มกันไปจนถึงฐานทัพเรือสัตหีบ
เรือหลวงช้าง เข้าประจำการเมื่อวันที่ 25 เมษายน พ.ศ. 2566 โดยมี พลเรือเอก เชิงชาย ชมเชิงแพทย์ ผู้บัญชาการทหารเรือ ผู้แทนรัฐมนตรีว่าการกระทรวงกลาโหม เป็นประธานในพิธีต้อนรับเรือหลวงช้าง ณ ท่าเรือจุกเสม็ด ฐานทัพเรือสัตหีบ อำเภอสัตหีบ จังหวัดชลบุรี พร้อมด้วยนายทหารระดับสูงและญาติพี่น้องของกำลังพลของเรือซึ่งเดินทางกลับมาพร้อมกับเรือหลังจากเดินทางไปรับการฝึกที่ประเทศจีน
การออกแบบ
เรือหลวงช้าง มีความยาว 213 เมตร มีความกว้าง 28 เมตร ระวางขับน้ำ 25,000 ตัน มีความเร็วสูงสุด 25 นอต กินน้ำลึก 6.8 - 7 เมตร มีระยะในการปฏิบัติการไม่ต่ำกว่า 10,000 ไมล์ทะเล สามารถคงทนทะเลได้ถึงระดับ 6 (Sea State 6) ปฏิบัติการได้ต่อเนื่องโดยไม่ต้องส่งกำลังบำรุง 45 วัน โดยประกอบไปด้วยกำลังพลประจำเรือจำนวนทั้งสิ้น 196 นาย แบ่งเป็นนายทหารชั้นสัญญาบัตรจำนวน 26 นาย ชั้นประทวน 135 นาย และพลทหาร 35 นาย รองรับการบรรทุกกำลังรบสำหรับการปฏิบัติการยกพลขึ้นบกพร้อมกับอุปกรณ์ได้จำนวน 650 นาย
การบรรทุกกำลังพลสำหรับการยกพลขึ้นบก สามารถรองรับกำลังพลได้ 650 นาย พร้อมทั้งบรรทุกยานพาหนะ โดยแบ่งเป็น 3 ส่วนคือ ดาดฟ้ายานพาหนะที่ 1 สามารถบรรทุกยานรบสะเทินน้ำสะเทินบก (AAV) ได้ 9 คัน หรือบรรทุกรถถังหลัก (MBT) ได้ 11 คัน ดาดฟ้ายานพาหนะที่ 2 สามารถบรรทุกยานรบสะเทินน้ำสะเทินบก (AAV) ได้ 8 คัน หรือรถถังหลัก (MBT) ได้ 9 คัน และส่วนของอู่ลอยภายในเรือ สามารถบรรทุกเรือระบายพลขนาดกลาง (LCM) ได้ 6 ลำ หรือเรือระบายพลขนาดเล็ก (LCVP) ได้ 9 ลำ หรือยานรบสะเทินน้ำสะเทินบก (AAV) ได้ 40 - 57 คัน หรือยานเบาะอากาศ (LCAC) ได้ 2 ลำ
เรือหลวงช้าง ได้รับการติดตั้งอุปกรณ์สำหรับปฏิบัติการด้านมนุษยธรรมและบรรเทาสาธารณภัย ประกอบไปด้วยห้องปฏิบัติการทางการแพทย์จำนวน 11 ห้อง เป็นหอผู้ป่วย 3 ห้อง และส่วนสำหรับการรักษาด้านต่าง ๆ เช่น การเอกซ์เรย์ ทันตกรรม ศัลยกรรม ห้องแลป จำนวน 8 ห้อง
ระบบอาวุธในเรือปัจจุบันยังไม่มีการติดตั้ง แต่มีแผนในการติดตั้งในอนาคต โดยสามารถรองรับการติดตั้งปืนใหญ่เรือขนาด 76 มิลลิเมตร จำนวน 1 แท่นยิง และระบบป้องกันระยะประชิดแบบปืนกล 6 ลำกล้องหมุนขนาด 30 มิลลิเมตร จำนวน 4 แท่น
การต่อเรือ
เรือหลวงช้าง ดำเนินการต่อโดย China Shipbuilding Trading ณ อู่ต่อเรือหูตงจงหัว เมืองเซี่ยงไฮ้ ประเทศจีน ซึ่งปรับปรุงจากเรืออู่ลำเลียงพลสะเทินน้ำสะเทินบกแบบ 071 ใช้ระยะเวลาในการต่อ 4 ปี คือตั้งแต่วันที่ 9 กันยายน พ.ศ. 2562 ที่เริ่มเซ็นสัญญา และปล่อยเรือลงน้ำเมื่อวันที่ 4 มกราคม พ.ศ. 2566
เมื่อวันที่ 25 เมษายน พ.ศ. 2566 กองทัพเรือไทยรับมอบเรือหลวงช้าง และนำเรือเข้าประจำการโดยที่ตัวเรือยังเป็นเพียงเรือเปล่า มีเพียงระบบนำร่องในการเดินเรือเท่านั้นที่ได้รับการติดตั้งมาจากทางอู่ต่อเรือ เนื่องจากงบประมาณที่ไม่เพียงพอ ซึ่งกองทัพเรือมีแผนที่จะดำเนินการติดตั้งระบบอำนวยการรบ ระบบอาวุธ ระบบเซนเซอร์ตรวจจับต่าง ๆ และเรดาร์ทางทหารในภายหลัง โดยมีแผนจะคัดเลือกบริษัทมาดำเนินการติดตั้งในปีงบประมาณ พ.ศ. 2567 ภายใต้วงเงินประมาณ 950 ล้านบาท
ภารกิจ
เรือหลวงช้าง มีภารกิจหลักในการปฏิบัติการร่วมกับเรือรบ อากาศยาน หน่วยต่อสู้อากาศยานและรักษาฝั่ง หน่วยนาวิกโยธิน และหน่วยสงครามพิเศษทางเรือ ในการปฏิบัติการยุทธสะเทินน้ำสะเทินบก ในการขนส่งลำเลียงกำลังพลและเป็นเรือบัญชาการในการสนับสนุนการยกพลขึ้นบก รวมถึงการสนับสนุนการปฏิบัติการของเรือดำน้ำในฐานะของเรือพี่เลี้ยง ซึ่งเป็นครั้งแรกของโลกที่ใช้เรือยกพลขึ้นบก (LPD) เป็นเรือพี่เลี้ยงให้กับเรือดำน้ำ
ในยามสงบ เรือหลวงช้างมีภารกิจในการปฏิบัติการบรรเทาสาธารณภัยในเหตุการณ์ภัยพิบัติต่าง ๆ ที่เกี่ยวเนื่องกับทางทะเล เนื่องจากตัวเรือที่มีขนาดใหญ่กว่า 25,000 ตัน ทำให้มีศักยภาพในการเป็นฐานในการปฏิบัติการทั้งในระดับประเทศและระดับภูมิภาคอาเซียน รวมไปถึงการปฏิบัติการสนับสนุนการป้องกันและการต่อต้านการก่อการร้ายทางทะเลและบริเวณชายฝั่ง
กระแสสังคม
เรือหลวงช้าง ถูกระบุว่าเป็นส่วนหนึ่งขอค่าใช้จ่ายบานปลายจากการจัดซื้อเรือดำน้ำจากประเทศจีน เนื่องจากเป็นส่วนหนึ่งของงบประมาณที่กองทัพเรือเสนอเพื่อจัดซื้อมาเป็นเรือพี่เลี้ยงสำหรับเรือดำน้ำโดยเฉพาะ รวมถึงเป็นการจัดซื้อทางการเมือง เนื่องจาก พลเรือเอก ลือชัย รุดดิษฐ์ ผู้บัญชาการทหารเรือในขณะนั้น และ พลเอก ประวิตร วงษ์สุวรรณ รองนายกรัฐมนตรี ผู้มีอำนาจในการตัดสินใจมีความใกล้ชิดกับผู้นำทางการทหารของจีน โดยใช้งบประมาณในโครงการจัดหาเรือหลวงช้างกว่า 6,100 ล้านบาท ซึ่งเป็นงบประมาณที่สูงมาก อาจจะทำให้มีปัญหาในด้านของการดูแลรักษาในระยะยาว เนื่องจากต้องทุ่มงบประมาณไปทั้งในส่วนของเรือดำน้ำและเรือพี่เลี้ยง โดยงบประมาณในการจัดซื้อเรือหลวงช้างนั้นมาจากการชะลอโครงการต่อเรือหลวงประแส ซึ่งเป็นส่วนหนึ่งของเรือฟริเกตชุดเรือหลวงภูมิพลอดุลยเดช ที่จะดำเนินการต่อในประเทศไทยผ่านการถ่ายทอดเทคโนโลยีจากเกาหลีใต้ และโครงการจัดซื้อเครื่องบินลาดตระเวนทางทะเล เนื่องจากมีความสำคัญกับเรือดำน้ำและเป็นงบประมาณผูกพันกับเรือดำน้ำลำที่ 2 ที่จะจัดซื้อต่อในขณะนั้น
นอกจากนี้ยังมีข้อกังวลในเรื่องของการต่อเรือจากประเทศจีน อย่างในกรณีของเรือฟริเกตชุดเรือหลวงเจ้าพระยา ที่เคยประสบปัญหาจากการต่อเรือหลังนำเรือเข้าประจำการ ซึ่งผู้บัญชาการทหารเรือได้ระบุว่าเรือที่ได้รับมานั้นเป็นเพียงเรือเปล่า ยังไม่มีการติดตั้งระบบอาวุธหรือระบบอำนวนการรบอื่น ๆ มา ซึ่งกองทัพเรือจะดำเนินการติดตั้งในภายหลังโดยไม่ได้จำกัดว่าจะต้องเป็นระบบของจีนเท่านั้นโดยให้ตรงกับความต้องการในการปฏิบัติการ จึงไม่ต้องกังวลในส่วนนี้
ในส่วนของความเชื่อส่วนบุคคล หลายคนนำหมายเลขตัวเรือของเรือหลวงช้าง คือ 792 มาใช้เป็นหมายเลขในการซื้อสลากกินแบ่งรัฐบาลตามความเชื่อว่าหมายเลขเด่นต่าง ๆ ในแต่ละช่วงจะนำมาซึ่งโชคลาภ
เหตุโจมตีสถานเอกอัครราชทูตอาเซอร์ไบจานประจำเตหะราน
สถานทูตอาเซอร์ไบจานประจำเตหะรานถูกโจมตีเมื่อวันที่ 27 มกราคม พ.ศ. 2566 ช่วงเวลาประมาณ 08:00 นาฬิกาในเวลาท้องถิ่น ผู้ก่อเหตุย่างผ่านป้อมยามด้วยปืนเล็กยาวจู่โจม เอเค-47 และเปิดฉากยิงภายในสถานทูต ขณะที่เจ้าหน้าที่ของสถานทูตพยายามเกลี้ยกล่อม หัวหน้าฝ่ายรักษาความปลอดภัยสถานทูต ออคฮาน อัคคารอฟเสียชีวิตในเหตุโจมตี ขณะที่เจ้าหน้าที่รักษาความปลอดภัยสองคนได้รับบาดเจ็บ
หลังจากนั้น ผู้ต้องสงสัยคนหนึ่งถูกตำรวจอิหร่านควบคุมตัว สำนักบริการพิทักษ์แห่งอาเซอร์ไบจานเปิดฉากการสอบสวนเหตุโจมตี ประธานาธิบดีอาเซอร์ไบจาน อิลฮัม แอลีเยฟ ประณามเหตุโจมตีอย่างแข็งขัน ฝ่ายอาเซอร์ไบจานถือว่าเหตุการณ์ดังกล่าวเป็น "การกระทำของผู้ก่อการร้าย" กระทรวงการต่างประเทศอาเซอร์ไบจานประกาศอพยพเจ้าหน้าที่สถานทูตประจำเตหะราน เมื่อวันที่ 29 มกราคม ทางการอาเซอร์ไบจานอพยพเจ้าหน้าที่สถานทูตส่วนใหญ่ออกจากเตหะรานและระงับกิจการของสถานทูต
ทางการอิหร่านไม่ถือว่าเหตุโจมตีมีแรงจูงใจจากการเมือง หน่วยงานบังคับใช้กฎหมายของอิหร่านระบุว่า เหตุโจมตีเกิดขึ้นจากเหตุผลส่วนตัว และผู้กระทำผิดมายังที่เกิดเหตุพร้อมกับเด็กเล็กสองคน แม้ว่าภาพจากกล้องโทรทัศน์วงจรปิดที่เผยแพร่จากสถานทูตจะแสดงให้เห็นว่าผู้ก่อเหตุอยู่คนเดียวระหว่างการโจมตี
Karnsophis
Karnsophis เป็นสกุลของงูที่อยู่ในวงศ์ Homalopsidae
สปีชีส์ในสกุลนี้ ได้แก่:
ฐานันดรที่สามคือ?
ฐานันดรที่สามคือ? (Qu'est-ce que le Tiers-État?) เป็นจุลสารการเมืองที่ถูกเขียนขึ้นในเดือนมกราคม ค.ศ. 1789 ไม่นานก่อนการปะทุของการปฏิวัติฝรั่งเศส โดยนักเขียนและนักบวชชาวฝรั่งเศสนามว่า คุณพ่อ(Abbé) แอมานุแอล โฌแซ็ฟ ซีเยแย็ส (ค.ศ. 1748–1836) จุลสารดังกล่าวเป็นการตอบสนองของซีเยแย็สต่อคำเชิญของขุนคลังเอก ฌัก แนแกร์ สำหรับนักเขียนให้ชี้แจงว่า พวกเขาคิดว่าควรที่จะจัดตั้งสภาฐานันดรอย่างไร
ในจุลสารดังกล่าว ซีเยแย็สได้ให้เหตุผลว่า ฐานันดรที่สาม-ประชาชนทั่วไปของฝรั่งเศส-ถูกก่อตั้งขึ้นเป็นชาติที่สมบูรณ์ในตัวเอง และไม่จำเป็นต้องมี "น้ำหนักตายตัว" ของอีกสองฐานันดร ฐานันดรที่หนึ่งและสองของคณะสงฆ์และชนชั้นสูง ซีเยแย็สได้ระบุว่าประชาชนต้องการผู้แทนที่แท้จริงในสภาฐานันดร ตัวแทนที่เท่าเทียมกับสองฐานันดรที่ได้นำมารวมตัวกัน และการออกคะแนนเสียงโดยนับตามจำนวนคนและไม่ใช่นับตามรายฐานันดร แนวคิดเหล่านี้มีอิทธิพลอย่างมากต่อการปฏิวัติฝรั่งเศส
ใจความสรุป
จุลสารฉบับนี้ถูกจัดทำขึ้นเกี่ยวกับคำถามเชิงสมมุติสามข้อและคำตอบของซีเยแย็ส คำถามและคำตอบคือ :
ตลอดทั้งหมดของจุลสารดังกล่าว ซีเยแย็สได้ให้เหตุผลว่าฐานันดรที่หนึ่งและที่สองนั้นแทบไม่มีความจำเป็นเลย และฐานันดรที่สามเป็นฐานันดรที่ถูกต้องตามกฏหมายเพียงแห่งเดียวของฝรั่งเศสอย่างแท้จริง ซึ่งเป็นตัวแทนของประชาชนทั้งหมด ดังนั้น เขาจึงยืนยันว่า สมควรแทนที่อีกสองฐานันดรทั้งหมด ฐานันดรที่สามต้องทนแบกรับน้ำหนักของภาษีส่วนใหญ่
ราชอาณาจักรโปแลนด์ (ค.ศ. 1917–1918)
ราชอาณาจักรโปแลนด์ (Królestwo Polskie; Königreich Polen) เป็นที่รู้จักกันอย่างไม่เป็นทางการว่า ราชอาณาจักรผู้สำเร็จราชการแผ่นดินแห่งโปแลนด์ (Królestwo Regencyjne) เป็นหน่วยการเมืองที่มีอายุสั้นและเป็นรัฐบริวารของจักรวรรดิเยอรมัน ในสงครามโลกครั้งที่ 1 ตั้งอยู่ในรัฐบาลสามัญวอร์ซอ
รัฐบาลเยอรมันได้ใช้นโยบายทางชนชาติที่เข้มงวด เช่น การขับไล่ชาวโปแลนด์ย้ายไปอาศัยในดินแดนบอลติกที่เยอรมันยึดครอง และ การขายทรัพย์สินของชาวโปลให้ชาวเยอรมันเพื่อแลกกับการย้ายไปตั้งถิ่นฐานโปแลนด์ ให้เหมือนกรณีของนโปเลียน โบนาปาร์ตเมื่อ ค.ศ. 1807 ได้ยกดินแดนดยุคแห่งวอร์ซอว์ให้ราชอาณาจักรปรัสเซียภายใต้สนธิสัญญาทิลซิต
ภายหลังการสงบศึก 11 พฤศจิกายน ค.ศ. 1918 ซึ่งถูกลงนามโดยฝ่ายสัมพันธมิตรกับจักรวรรดิเยอรมนี ซึ่งได้ยุติสงครามโลกครั้งที่ 1 พื้นที่ดังกล่าวก็ได้กลายเป็นส่วนหนึ่งของสาธารณรัฐโปแลนด์ที่ 2 ที่ถูกสร้างขึ้นใหม่
ผู้ว่าราชการ
ผู้ว่าราชการเยอรมันในวอร์ซอ, ผู้บัญชาการทหาร ปอลสกา ซีวา ซบรายนา — ฮันส์ ฮาร์ท ฟอน เบเซเลอร์ (1 ตุลาคม 1915 – 11 พฤศจิกายน 1918)
Mintonophis
Mintonophis เป็นสกุลของงูที่อยู่ในวงศ์ Homalopsidae
สปีชีส์ในสกุลนี้พบในอินเดีย
สปีชีส์ในสกุลนี้ ได้แก่:
จันดี (อินโดนีเซีย)
จันดี หรือ จันทิ (candi) เป็นศัพท์กว้าง ๆ ที่แปลว่าศาสนสถานซึ่งอาจหมายถึงโบสถ์พราหมณ์ หรือพุทธศาสนสถาน ในประเทศอินโดนีเซีย ซึ่งสร้างขึ้นในยุค ฮินดู-พุทธ แบบซามัน (Zaman Hindu-Buddha) กล่าวคือยุคที่มีการปฏิบัติร่วมกันของทั้งสองศาสนาในอินโดนีเซีย ราวศตวรรษที่ 4 ถึง 15
ในพจนานุกรมหลักภาษาอินโดนีเซีย (The Great Dictionary of the Indonesian Language of the Language Center) ได้ระบุ จันดี ว่าหมายถึงศาสนสถานสร้างด้วยศิลา หรือบ้างใช้ในการบรรจุอัฐิของนักบวชและกษัตริย์ผู้ล่วงลับ อย่างไรก็ตาม โดยทั่วไปแล้วคำว่า จันดี ก็ใช้เรียกโครงสร้างโบราณอื่น ๆ ทางฆารวาศ เช่น ประตู ซากอารยธรรทจำพวกบ้านเรือน โรงอาบน้ำ เช่นกัน ส่วนจันดีสำหรับใช้เป็นสุสานจะมีชื่อเรียกเฉพาะไปอีกว่า จุงกุป (cungkup)
มีรา ราอี
มีรา ราอี (मीरा राई; ; เกิด 31 ธันวาคม ค.ศ. 1988) เป็นนักวิ่งเทรลและสกายรันเนอร์ชาวเนปาล เธอได้เข้าร่วมการแข่งระดับนานาชาติหลายรายการและได้รับรางวัลจำนวนมาก รวมถึงเธอได้รับรางวัลนักผจญภัยแห่งปีของเนชั่นแนล จีโอกราฟิก ประจำ ค.ศ. 2017
ประวัติ
เธอได้เข้าร่วมการแข่งเทรลที่ท้าทายมากที่สุดของโลก